కొమ్మూరు ఉమాప్రసాద్

కొమ్మూరు ఉమాప్రసాద్, తండ్రి :  భాస్కరరావు, విశాఖపట్నం
ఆధ్యాత్మికం: 1978 ఆగష్టు నెలలో 'శ్రీ ఆంజనేయస్వామి' మహిమ జూపి ఆధ్యాత్మిక
మార్గములోనికి మరల్చి ఈ 40 సం॥ల ఆధ్యాత్మిక జీవనంలో సాధకునికే నమ్మశక్యం కాని
ఈ క్రింది బృహత్ కార్యములను నిర్వహింపజేశారు....
శ్రీ హనుమాన్ చాలీసా గానములు : 1978 నుండి భక్తుల కోరికపై 1 నుండి 11, 27
(నక్షత్రమాల), 40, 108 పర్యాయముల వరకు మొత్తము 5 లక్షల వరకు జరిగినవి.
సంకీర్తనలు: 1978 నుండి సకల దేవతా సంకీర్తనలు భక్తులచే వంతపాడిస్తూ 5000లకు పైగా జరిగినవి.

 సామూహిక శ్రీరామకోటి లిఖిత యజ్ఞము: 

1986లో సంకల్పించబడి 34 కోట్లు
శ్రీరామనామములు సేకరింపబడి శ్రీరామకోటి స్థూపములయందు, శ్రీ సీతారాముల విగ్రహ
ప్రతిష్ఠాపనలయందు, శ్రీ ఆంజనేయస్వామి విగ్రహ హృదయ స్థానమందు నిక్షిప్తము చేయబడినవి.
శ్రీ శివపంచాక్షరీ మంత్ర జప సహిత జ్యోతిర్లింగ అర్చనలు: 100కి పైగా జరిగినవి.
శ్రీ సుందరకాండ కథాగానములు : శ్రీ సుందరదాసు ఎం.ఎస్. రామారావు గారి ఆశీస్సులతో
1995 నుండి సందర్భోచిత హావభావ ప్రకటనలతో, వ్యాఖ్యానములతో, దృశ్యము గోచరించు
విధముగా మనోధర్మముతో 1 నుండి 9 దినముల వరకు 800 గానములు జరిగినవి.

మంగళా శాసనము
తులసీదాసు గోస్వామి మహాభక్తులు!
వారు హనుమత్సాక్షాత్కారమును పొందిన ధన్యులు!
వారు లౌకికమైన జీవితము నుండి ఆధ్యాత్మిక జీవితములోనికి మారి
భక్తితత్పరులై 'శ్రీరామ - హనుమ' దర్శనం పొంది వారి అనుగ్రహము
చేత, తమ నుండి ప్రసరించిన దివ్యవాణిచే రామాయణమును గానం
చేశారు. అదే తులసీ రామాయణము. గానం అంటే సంగీతముతో
ఉండాలనే అనుకుంటారు. అది సరికాదు. వారి ప్రయత్నమక్కరలేకుండా
'రామచంద్ర ప్రభువు', 'హనుమ' వారిచే పలికించినది తులసీ
రామాయణము.
ఉత్తరదేశంలో తులసీదాసు గారి చేత 'అవధి' భాషలో రచింపబడిన
తులసీ రామాయణమే రామాయణముగా ప్రసిద్ధినందినది. అది వారికి
పవిత్ర గ్రంధము. అందులోనిదే 'హనుమాన్ చాలీసా'.
వాల్మీకి రామాయణములో 'సుందరకాండ' ఎంత శక్తివంతమైన
మంత్రముగా భావింపబడుతున్నదో 'హనుమాన్ చాలీసా' అంతే దివ్య
మంత్రముగా ఆదరింపబడుతున్నది. దానిని రోజూ 11 సార్లు ఆవృత్తి
చేసిన వారికి సర్వారిష్టాలు తొలగి సర్వ శ్రేయములు సమకూరుతాయి.
అది ఒక మంత్ర రాజము. దానిని నలుబది రోజులు నిత్యము 11 సార్లు
దీక్షతో పఠించిన వారికి ఏ కోరికయైనను నెరవేరుతుంది. సర్వ సంపదలూ
లభిస్తాయి. అది ప్రామాణికమైన, పవిత్రమైన దివ్యవాణిగా ప్రకాశిస్తోంది.
చదివిన వారికి 'ఫలం' కరతలామలకం. 40 రోజులు పారాయణ చేసి
ఫలం సిద్ధించని వారు లేరు!
నేడు హనుమాన్ చాలీసాను, సుందరకాండను లోకంలో విస్తారంగా,
నిస్వార్ధంగా, భక్తి భావముతో, తన్మయతతో కీర్తిస్తున్నారు శ్రీ కొమ్మూరు
ఉమాప్రసాద్ గారు. వారు లౌకిక జీవనంలో ఉండగా 'హనుమ'
వారినావేశించి వారిచే తమ సేవ చేయించుకుంటున్నాడు. వారికొక
ప్రయోజనాపేక్ష లేదు. సుందరకాండ గానము, శ్రీరామకోటి లిఖితము,
చాలీసా ప్రచారమే వారి జీవిత లక్ష్యం. కీర్తికోసం, ధనంకోసం ఆశపడి
చేసే స్వభావం కాదు వారిది. వారిప్పుడు ఒక 'లక్ష హనుమాన్ చాలీసా'
పుస్తకములు ముద్రింపించి భక్తులచే పఠింపజేసి వారికియ్యవలెనని
సంకల్పించిరి.
హనుమ ప్రేరణము వ్యర్ధము కాదు. జరిగి తీరుతుంది. ఇందులో
భాగస్వామ్యము లభించుట కొందరికి మాత్రమే సాధ్యము. అందరూ
యిందులో పాల్గొని తరించవలెనని ఆకాంక్షించుచున్నాము.
ప్రారంభించేదాకా మన ప్రయత్నం. కానీ తరువాత అది ఎక్కడ
ఆగుతుందో, ఎప్పుడు ఆగుతుందో తెలియదు. ఆఖండంగా సాగుతుంది.
హనుమయే అనుగ్రహించిన నాడు అడ్డేమిటి ? తప్పక చేయిస్తాడు.
సందేహము లేదు.
వారు ధన్యతనంది ఎందరినో ధన్యులను చేసే భాగ్యం వారికి లభింప
జేయాలని శ్రీ సీతారామచంద్ర ప్రభువును, హనుమను, శ్రీ తులసీదాసు
గోసాయి వారినీ ప్రార్థిస్తున్నాను.
శ్రీమాన్ శ్రీ భాష్యం అప్పలాచార్య స్వామి

 మనసులోని మాట 

భక్తి పెరుగుతున్నది. పర్వదినములలో దేవాలయాలు భక్తులతో
నిండుతున్నాయి. అనేక ఆధ్యాత్మిక కేంద్రములు, మాసపత్రికలు, పక్ష
పత్రికలు, వార పత్రికల ద్వారా భక్తులకు భగవంతుడి గురించి, భక్తితత్త్వము
గురించి తెలియజేస్తూనే ఉన్నాయి. పీఠాధిపతుల వంటివారు తమ పీఠాలు
వదలి ప్రజల మధ్యకు వచ్చి తమ ఉపన్యాసముల ద్వారా భక్తులకు అనేక
విషయాలను తెలియజేస్తున్నారు.
గత 27 సంవత్సరములుగా ఈ సాధకుడు ఇటువంటివి కొన్నింటిని
వ్రాసి ఉంచుకొని వాటి ద్వారా సాధనను కొనసాగిస్తూ వెనక్కి తిరిగి
చూసుకుంటూ పెద్దవారి ఆశీస్సులతో మనుగడ సాధిస్తున్నాడు.
పూర్వము నుండి భక్తులు దీక్షలు చేపట్టడము జరుగుతున్నది. అప్పుడు
‘అంతర్ముఖము’గా సాధనలు చేసేవారు. అక్షర లక్షలుగా మంత్ర పురశ్చరణ
చేసేవారు. నైతిక బాధ్యతలు నెరవేరుస్తూ పూజలు, పునస్కారములు,
జపములు, హోమములు నియమిత కాలములో నియమిత సమయములలో
చేస్తూ ఆధ్యాత్మిక శక్తిని పెంపొందించుకునేవారు.
ఇప్పుడు దీక్షలు 'బహిర్ముఖము'గా చేస్తున్నారు. కొద్దిరోజులు బాహ్యమైన
ఆడంబరములతో మాల ధరించి 'స్వామి' అని అందరిచేత పిలిపించు
కుంటున్నారు. అటువంటివారు తాము అధికులమని భావిస్తూ, ఎక్కువగా
మాట్లాడుతూ విలువైన సమయాన్ని కాలక్షేపముతో వృధా చేసుకుంటున్నారు.
సూర్యాస్తమయం నుండి రెండు గంటల వరకు గల అమూల్య కాలమును
వదలి అసురకాలములో పూజలు మొదలు పెడుతున్నారు. మన సనాతన
సాంప్రదాయాలు తెలియకపోవుట చేతను, ఇది తప్పు అని ఎవరూ
చెప్పకపోవుట చేతను జరుగుతున్నది. ఇది విమర్శగా భావించవద్దు.
ఆర్తి గలవారు, నిజమైన భక్తి కలవారు, ఆరాధనపరులు, సరిఅయిన
పద్ధతులు తెలియక అసంతృప్తితో ఉన్నవారు చాలామంది ఉన్నారు.
అటువంటి వారి కోసం అనగా ప్రాధమిక దశలో ఉన్న ఈ సాధకుని
వంటి వారి కోసం ఈ చిన్న పుస్తకము గురుదేవులు ఆంజనేయస్వామి
కరుణతో ముద్రించబడింది. ఈ పుస్తకము సహాయముతో మీ సాధనను
కొనసాగించండి. ప్రతీ విషయము మీద, ప్రతి అంశము మీద ఆలోచించి
స్మరణ, మనన, నిధి, ధ్యాసలతో ఆధ్యాత్మిక ప్రపంచములో పురోగమించండి.
మీ ఆరాధ్యదైవానికి సన్నిహితులు అవండి. ఈ పుస్తకముపై మీ
అభిప్రాయాన్ని తెలియజేయండి. అనేక మంగళాశాసనములతో...
భగవత్భాగవతదాసుడు
కొమ్మూరు ఉమాప్రసాద్ భాగవతార్

 కృతజ్ఞతాంజలులు 
మొదటి శ్రీరామకోటి సేకరణ పూర్తి అయిన సందర్భముగా 1986లో
పరిచయమైన నాటి నుండి ఈ సాధకుడు తలపెట్టిన ప్రతీ దైవకార్యమునకు
మంగళాశాసనములు చేస్తూ తన కుటుంబసభ్యులే కాకుండా భగవంతుని
ఆరాధన చేసే వారందరూ తన సంతతే అన్న విశాల భావంతో ఎంతో మందిని
ఆదరించి పరమపదమునలంకరించిన శ్రీమాన్ శ్రీభాష్యం అప్పలాచార్య స్వామి
వారికీ,
1978 నుండి నేటి వరకు ఈ సాధకునిచే వేలాది కార్యక్రమములు ఏర్పాటు
చేసినవారికీ, వేలాది సత్కారములు, వందలాది సన్మానములు చేసినవారికీ,
అనేక బిరుదులు ప్రదానము చేసిన వారికీ, వేలాది కార్యక్రమములకు
సహకరించిన ఎంతోమంది వాద్య కళాకారులకూ,
ఈ చిన్ని పుస్తకములోని సంస్కృత శ్లోకములనూ, వాటి తాత్పర్యములనూ
తీర్చిదిద్దిన స్వామిభక్తి పరాయణులు, పూజ్యులు, సజ్జన ధార్మిక వేదిక అధ్యక్షులు
అయిన బ్రహ్మశ్రీ పూడిపెద్ది లక్ష్మణమూర్తి గారికీ,
ఈ పుస్తకాన్ని యింత అందంగా ముద్రించి యిచ్చి స్వామి సేవకు
సహకరిస్తున్న రామకృష్ణ ప్రింటర్సు అధినేత శ్రీ రామకృష్ణ గారికీ, ఈ
పుస్తకములను నిత్యానుష్ఠానములో పెట్టుకొని సాధన చేస్తున్న వారికీ, అందరికీ
కృతజ్ఞతలు.
కొమ్మూరు ఉమాప్రసాద్ భాగవతార్

 శ్రీ హనుమాన్ చాలీసా పుస్తకము ఆవిష్కరణము 
30 - 08 - 25 న విశాఖ  పౌర గ్రంధాలయములో మా శిష్యుడు  చి. కిరణ్ కుమార్ ( KK )  తులసిదాస్ హనుమాన్ చాలీసాలోని 40 చరణాలకు గురుదేవులు శ్రీ ఆంజనేయస్వామి వారి దయతో ఆంగ్లములో వ్యాఖ్యానముతో రచించిన  పుస్తకము  "  The King of All  Manthras " ఆవిష్కరణ చిత్రములు...
-కొమ్మూరు ఉమాప్రసాద్ భాగవతార్

  హనుమాన్ చాలీసా పుస్తకము ఆవిష్కరణము video&photos Link: https://archive.org/details/@sudarshan_reddy330/lists/68/book-inaguration-kommuru_umaprasad

పుస్తకముల ముద్రణలు :

(1) తాత్పర్య సహిత నిత్య ప్రార్థనా శ్లోకములు మరియు హనుమాన్ చాలీసా పుస్తకములు
1987 నుండి 1 లక్షా 21 వేలు...
(2) భగవత్ సంబంధమైన ఆధ్యాత్మిక దర్పణము పుస్తకము 1989లో 2 వేలు...
(3) శ్రీహనుమద్ర్వతకల్పము 2010లో 5 వేలు...
(4) నక్షత్రమాల హనుమాన్ చాలీసా 2015 లో 5 వేలు... ముద్రణలు జరిగినవి.
(5)  సనాతన ధర్మ సౌరాభాలు

మూలాలు

1. ఆధ్యాత్మిక దర్పణం  PDF BOOK LINK:  https://archive.org/details/aadhyatmika-darpanam-kommuru-umaprasad/mode/2up

2. Hanumadvrata Kalpamu PDF BOOK LINK: https://archive.org/details/kommuru-umaprasad

3.Sanatana Dharma Sourabhalu PDF BOOK LINK: https://archive.org/details/sanatana-dharma-sourabhalu-kommuru-umaprasad

4. Hanuman Chalisa with Meanings PDF BOOK LINK: https://archive.org/details/hanuman-chalisa-with-meanings-kommuru-umaprasad/mode/1up

5.#భజనామృతం_1#కొమ్మూరు_ఉమాప్రసాద్#శ్రీమారుతీ_సంకీర్తన_బృందం_విశాఖపట్నం video link: https://archive.org/details/bhajans1

6. #భజనామృతం_2#కొమ్మూరు_ఉమాప్రసాద్#శ్రీమారుతీ_సంకీర్తన_బృందం_విశాఖపట్నం video link:
https://archive.org/details/bhajans2

7. SUNDARAKANDA DOCUMENTARY VIDEO OF KOMMURU UMA PRASAD BHAGAVATAR LINK: https://archive.org/details/sundarakanda_202407